section_heading: Povijest
paragraph_text: Pravi razvoj grada otpočeo je na početku 19. stoljeća kad je kralj Radama I. zauzeo zemlje plemena Sihanaka 1823., te odabrao Ambatondrazaku kao središte buduće pokrajine. Tad je izgrađena guvernerova palača (rova) na brježuljku Andohatanjona, danas je na njezinom mjestu lokalni zatvor. Andohatanjona je postala upravno središte budućeg grada, koji se počeo graditi oko nje.